Ψηφιακές Εφαρμογές για το Οικολογικό Αποτύπωμα. Μελέτη και Προοπτικές
Creators: name: Τσουκαρέλλα, Σωτηρία Κωνσταντίνου
Publisher: name: Aristotle University of Thessaloniki
Year: 2023
Subjects: Οικολογικό Αποτύπωμα
Εξοικονόμηση ενέργειας
Ψηφιακές Εφαρμογές
Ecological Footprint
Energy Saving
Digital Applications

description: Τα τελευταία χρόνια παρατηρείται επιτάχυνση της κλιματικής αλλαγής, εξ’ αιτίας της αλόγιστης χρήσης των φυσικών πόρων. Οι ανθρώπινες δραστηριότητες είναι υπεύθυνες για την περιβαλλοντική υποβάθμιση του πλανήτη. Ένας τρόπος μέτρησης των ανθρώπινων επιπτώσεων στο περιβάλλον αποτελεί ο υπολογισμός του οικολογικού αποτυπώματος. Το οικολογικό αποτύπωμα αναφέρεται στη βιολογικά παραγωγική χερσαία και θαλάσσια έκταση, η οποία είναι απαραίτητη για την παραγωγή των πόρων που καταναλώνονται και την αφομοίωση των αποβλήτων που παράγονται, από ένα καθορισμένο πληθυσμό. Κατά τον υπολογισμό του οικολογικού αποτυπώματος λαμβάνονται υπόψη το αποτύπωμα της καλλιεργήσιμης γης, το αποτύπωμα των βοσκοτόπων, το δασικό αποτύπωμα, το αποτύπωμα της αλιείας, το αποτύπωμα του άνθρακα και το αστικό αποτύπωμα. Πλέον, με την εξέλιξη της τεχνολογίας ο υπολογισμός του οικολογικού αποτυπώματος γίνεται εύκολα μέσω των ψηφιακών εφαρμογών. Οι ψηφιακές εφαρμογές αποτελούν μικρά έξυπνα προγράμματα τα οποία υπάρχουν σε μια φορητή συσκευή και εκτελούν διάφορες εργασίες. Μέσω αυτών των έξυπνων εφαρμογών οι άνθρωποι μπορούν να υπολογίζουν καθημερινά το οικολογικό τους αποτύπωμα, καταγράφοντας τις δραστηριότητες τους. Ακόμα, κάποιες εφαρμογές δίνουν συμβουλές για τη μείωση του οικολογικού αποτυπώματος των χρηστών. Στη διπλωματική καταγράφηκαν εφαρμογές που αφορούν στο οικολογικό αποτύπωμα και την εξοικονόμηση φυσικών πόρων. Η αναζήτηση των εφαρμογών πραγματοποιήθηκε στο Google Play και στο App Store. Για κάθε εφαρμογή καταγράφηκε αν είναι λειτουργική στην Ελλάδα, το μέγεθός της, το έτος δημιουργίας της, το κόστος, το λογισμικό που χρειάζεται κάθε συσκευή, η βαθμολογία των χρηστών κτλ. Σκοπός της εργασίας είναι να συμβάλει στην ενημέρωση των πολιτών σχετικά με τις διαθέσιμες εφαρμογές με τις οποίες μπορούν να υπολογίζουν το οικολογικό τους αποτύπωμα σε ημερήσια βάση, με στόχο τη βιώσιμη και αειφόρο ανάπτυξη.
description: In recent years, an acceleration of climate change has been observed, due to the reckless use of natural resources. Human activities are responsible for the environmental degradation of the planet. One way of measuring human impact on the environment is to calculate the ecological footprint. The ecological footprint refers to the biologically productive land and sea area, which is necessary for the production of the resources consumed and the assimilation of the wastes produced, by a defined population. Arable land footprint, rangeland footprint, forest footprint, fisheries footprint, carbon footprint and urban footprint are taken into account when calculating ecological footprint. Now, with the development of technology, calculating the ecological footprint is easily done through digital applications. Digital applications are small smart programs that exist on a mobile device and perform various tasks. Through these smart applications people can calculate their ecological footprint every day by recording their activities. Also, some applications give advice on reducing the ecological footprint of users. In this study, applications related to the ecological footprint and the saving of natural resources were recorded. The search for the applications was carried out in Google Play and the App Store. For each application, it was recorded whether it is functional in Greece, its size, the year of its creation, the cost, the software needed by each device, the rating of the users etc.. The purpose of this paper is to contribute to informing citizens about the available applications with which they can calculate their ecological footprint daily, with the aim of sustainable development.